Във връзка с постъпили допълнителна информация с вх. № ОВОС-947-2/25.05.2022г. и уведомление с вх. № ОВОС-947/25.03.2022г. за инвестиционно предложение (ИП): „Изграждане на фотоволтаична централа 600 kW за собствени нужди и закупуване на технологично оборудване за производство на компоти“ в ПИ 17806.5.86, с. Граф Игнатиево, община Марица, с възложител: “ЕКО ЕНЕРДЖИ” ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 7, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000444 „Река Пясъчник“.

Копие на писмото е изпратено до Община Марица и Кметство с. Граф игнатиево

Отговорено от РИОСВ-Пловдив на 13.06.2022г.